open-index/open-wikipedia-markdown huggingface dataset:
NGC 1019

Ο **[[Νέος Γενικός Κατάλογος|NGC]] 1019** είναι ραβδωτός σπειροειδής γαλαξίας ο οποίος απέχει περίπου 316 εκατομμύρια έτη φωτός από τη Γη και βρίσκεται στον αστερισμό Κήτος. Τον ανακάλυψε την 1η Δεκεμβρίου 1880 ο αστρονόμος Εντουάρ Στεφάν (Édouard Stephan) που παρατηρούσε από τη Μασσαλία.

Είναι γαλαξίας Σίφερτ τύπου Ι και ο πυρήνας του περιβάλλεται από δακτυλίους όπου λαμβάνει χώρα σχηματισμός νέων αστέρων και υπάρχουν πολλά νεαρά αστρικά σμήνη.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κήτος (αστερισμός)
1019
10006
02132
+0-7-68
Βαθύπετρο Ηρακλείου

Το **Βαθύπετρο** είναι μικρός οικισμός της Κρήτης στην Περιφερειακή Ενότητα Ηρακλείου.

## Γεωγραφικά - ιστορικά στοιχεία
Το Βαθύπετρο βρίσκεται νότια του όρους Γιούχτα σε υψόμετρο 555 μέτρα. Απέχει περίπου 20 χλμ. Ν. από το Ηράκλειο, 8 χλμ. Δ.-ΝΔ. από τα Πεζά Ηρακλείου (έδρα του δήμου) και 5 χλμ. Ν. από τις Επάνω Αρχάνες ενώ στα βόρειά του είναι τα Δαμάνια, ανατολικά το Μαδέ και νότια ο Βοριάς. 

**Μινωική έπαυλη Βαθυπέτρου**
αριστερά|μικρογραφία|Ο αρχαιολογικός χώρος της έπαυλης.
Νοτιοανατολικά του χωριού, στον δρόμο προς το Χουδέτσι, έχει ανασκαφεί σημαντικό μινωικό μέγαρο - έπαυλη, η οποία σε μερικά τμήματα ήταν διώροφη, με κεντρική αυλή και χρησιμοποιήθηκε ως πολυτελής αγροικία κάποιου Μινωίτη αξιωματούχου. Ο αγροτικός χαρακτήρας του ημιτελούς μεγάρου στοιχειοθετείται από το γεγονός ότι στο χώρο βρέθηκαν ελαιοτριβείο, πατητήρι, αποθήκη με 16 πίθους, εργαστήρια αγγειοπλαστικής, ιερό αλλά και ένας εντυπωσιακός αμφορέας λαδιού. Την ανασκαφή της έπαυλης ξεκίνησε το 1949 ο Σπύρος Μαρινάτος και ολοκλήρωσε το 1956 ενώ περαιτέρω αναστηλώσεις έγιναν ως το 1973. Σε ένα από τα αναστηλωμένα δωμάτια λειτουργεί μικρός εκθεσιακός χώρος με τα ευρήματα από την έπαυλη του Bαθύπετρου. 

## Διοικητικά στοιχεία
Αναφέρεται επίσημα, μετά την Ένωση με την Ελλάδα, το 1925 να προσαρτάται στην τότε κοινότητα Επάνω Αρχανών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Καρνάρι και τις Επάνω Αρχάνες αποτελούν την ομώνυμη κοινότητα που υπάγεται στη Δημοτική Ενότητα Αρχανών του Δήμου Αρχανών - Αστερουσίων ενώ με την απογραφή 2011 είχαν απογραφεί 13 κάτοικοι και με αυτήν του 2021 είναι 8.

## Εξωτερικοί σύνδεσμοι

* "Το μέγαρον Βαθυπέτρου υπό Σπυρίδωνος Μαρινάτου" - Η εν Αθήναις Αρχαιολογική Εταιρεία 1951
* Μινωική Έπαυλη Βαθυπέτρου, Ηράκλειο, Κρήτη στο https://www.youtube.com/.
* https://www.cube-concept.gr/el/astika/anaplasi-vathypetroy από τον ιστότοπο https://www.cube-concept.gr/.

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρχανών - Αστερουσίων
NGC 1100

Ο **[[Νέος Γενικός Κατάλογος|NGC]] 1100** είναι σπειροειδής γαλαξίας ο οποίος απέχει περίπου 235 εκατομμύρια έτη φωτός και βρίσκεται στον αστερισμό Ηριδανό. Βρίσκεται κοντά στον ουράνιο ισημερινό και τον ανακάλυψε ο αστρονόμος Φράνσις Πριζέρβντ Λίβενγουορθ (Francis Preserved Leavenworth) στις 17 Δεκεμβρίου 1885. Δεν έχει παρατηρηθεί αξιόλογη αστρογέννηση και δεν φαίνεται να έχει Ενεργό Γαλαξιακό Πυρήνα.

## Υπερκαινοφανής
Έχει παρατηρηθεί ένας υπερκαινοφανής στον γαλαξία αυτόν, ο Τύπου Ia **SN2024vcj**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
1100
10438
Κατηγορία:Ηριδανός (αστερισμός)
-03-08-016
Ιχθυοφάγο

[μικρογραφία|Νερόφιδο (''Nerodia sipedon'') που τρώει ένα [γατόψαρο.]]
[μικρογραφία|[Φρατέρκουλα του Ατλαντικού με στόμα γεμάτο με αμμοχέλια.]]
**Ιχθυοφάγο** είναι ένα σαρκοφάγο ζώο που τρέφεται αποκλειστικά, ή κυρίως, με ψάρια. Τα ψάρια ήταν η διατροφή της πρώιμης εξέλιξης των τετράποδων (μέσω των υδρόβιων αμφίβιων κατά τη διάρκεια της Δεβόνιας περίοδου), και έπειτα ακολούθησε η εντομοφαγία. Στη συνέχεια, με τον καιρό, τα πιο προσαρμοσμένα στο έδαφος ερπετά και συναψιδωτά εξέλιξαν τη φυτοφαγία.

Σχεδόν όλα τα αρπακτικά ψάρια (οι περισσότεροι καρχαρίες, τόνοι, ζαργάνες, τούρνες, κλπ.) είναι υποχρεωτικά ιχθυοφάγα. Μερικά μη-ιχθυοφάγα υδρόβια ζώα, όπως οι φάλαινες, οι θαλάσσιοι λέοντες και οι κροκόδειλοι, δεν είναι εντελώς ιχθυοφάγα, καθώς συχνά κυνηγούν επίσης ασπόνδυλα, θαλάσσια θηλαστικά, υδρόβια πτηνά και ακόμη και χερσαία ζώα, επιπροσθέτως των ψαριών, ενώ άλλα, όπως η νυχτερίδα μπουλντόγκ και ο γαβιάλης, εξαρτώνται αυστηρά από τα ψάρια για τροφή. Μερικά πλάσματα, συμπεριλαμβανομένων των κνιδόζωων, των χταποδιών, των καλαμαριών, των κητώδων, των αράχνων, των αρκούδων γκρίζλι, των ιαγουάρων, των λύκων, των φιδιών, των χελώνων και των γλάρων, μπορεί να έχουν τα ψάρια ως σημαντικά, αν όχι επικρατούντα, τμήματα της διατροφής τους. Οι άνθρωποι μπορούν να ζήσουν με διατροφή με βάση τα ψάρια, όπως και τα σαρκοφάγα κατοικίδια ζώα, όπως ο σκύλος και η γάτα.

Οι οικολογικές επιπτώσεις των ιχθυοφάγων μπορούν να επεκταθούν και σε άλλες τροφικές αλυσίδες. Σε μια μελέτη σε κηλιδόστικτες πέστροφες, οι ερευνητές διαπίστωσαν ότι η προσθήκη αυτού του ιχθυοφάγου μπορεί να έχει αισθητά αποτελέσματα σε μη υδρόβιους οργανισμούς, σε αυτή την περίπτωση σε νυχτερίδες που τρέφονται με έντομα που βγαίνουν από το νερό με την πέστροφα. Μια άλλη μελέτη που έγινε για την απομάκρυνση των λιονταρόψαρων για τη διατήρηση χαμηλής πυκνότητας χρησιμοποίησε πυκνότητες ιχθυοφάγων ως βιολογικό δείκτη για την διατήρηση των κοραλλιογενών υφάλων.

Υπάρχουν ταξινομήσεις των πρωτεύοντων και δευτερεύοντων ιχθυοφάγων. Τα πρωτεύοντα ιχθυοφάγα υιοθετούν αυτή την συνήθεια τους πρώτους μήνες της ζωής τους. Τα δευτερεύοντα ιχθυοφάγα θα ξεκινήσουν να τρώνε κυρίως ψάρια αργότερα στη ζωή τους. Υποθέτονται ότι η αλλαγή της διατροφής των δευτερεύοντων ιχθυοφάγων οφείλεται σε προσαρμογή για τη διατήρηση της αποτελεσματικότητας στη χρήση ενέργειας κατά τη διάρκεια της ανάπτυξης τους.

Μερικά παραδείγματα ιχθυοφάγων περιλαμβάνουν τους δράκους του Κομόντο, τις πράσινες ανακόντα, τις κίτρινες ανακόντα, τις πλατυκέφαλες αγριόγατες, τις νυχτερίδες μπουλντόγκ, τους θαλάσσιους λέοντες, τις γουνοφόρες φώκιες, τις όρκες, τα αργυρά αροουάνα, τις ευρωπαϊκές ενυδρίδες, τις βορειοαμερικανικές ποταμίσιες ενυδρίδες, τα αμερικανικό βιζόν, τους αγριόγατους ψαράδες, τα δελφίνια του Αμαζονίου, τις γιγαντιαίες βίδρες, τους ψαραετούς, τους μέργους, τους πιγκουίνους, τους λευκοκέφαλους θαλασσαετούς, τα αραπάιμα, τους γαβιάλους, τα μπαρακούντα, τα ψάρια αλιγάτορας, τους κίτρινους καρχαρίες, τις τίγρεις, τα πιράνχας, τα γοφάρια και τα λιονταρόψαρα.

## Παραπομπές


Κατηγορία:Σαρκοφαγία
Κατηγορία:Ζώα ανά διατροφική συμπεριφορά
Αθηνά Δημηγορούσα

Η ***Αθηνά Δημηγορούσα*** (αρχ. ελλ. *Ἀθηνᾶ Δημηγοροῦσα*) είναι ρωμαϊκό μαρμάρινο γλυπτό της Αθηνάς, της θεάς του πολέμου και της σοφίας (γνωστή μεταξύ των Ρωμαίων ως Μινέρβα). Βρέθηκε στη Ρωμαϊκή Αγορά της Αρχαίας Νικόπολης στην περιοχή της Ηπείρου, και τώρα εκτίθεται στο Αρχαιολογικό Μουσείο Νικόπολης, κοντά στην Πρέβεζα, στη δυτική Ελλάδα.

## Ιστορία
Το άγαλμα συνήθως χρονολογείται από την εποχή του Αυτοκράτορα Τραϊανού (βασ. 98-117), αν και σύμφωνα με άλλους είναι από την εποχή του διαδόχου του Τραϊανού, του Αυτοκράτορο Αδριανού (βασ. 117-138), ή την πρώιμη περίοδο των Αντωνίνων.

Το άγαλμα βρέθηκε το 1960 στο χώρο της I. Nova, όπου βρισκόταν η Ρωμαϊκή Αγορά της Νικόπολης, σε μικρή απόσταση από το μουσείο. Η ανακάλυψη του αγάλματος επιπλέον μαρτυρεί την λατρεία της θεάς Αθηνάς στη Νικόπολη, όπως και άλλα αρχαιολογικά ευρήματα που σχετίζονται με την Αθηνά από την Νικόπολη.

Σήμερα, το άγαλμα της Αθηνάς Δημηγορούσας εκτίθεται στο Δωμάτιο Α του Αρχαιολογικού Μουσείου Νικόπολης, με αριθμό καταλόγου 6, στο τμήμα που είναι αφιερωμένο στην ρωμαϊκή εποχή της πόλης.

## Περιγραφή
Το άγαλμα είναι κατασκευασμένο από λευκό μάρμαρο και έχει ύψος 153 εκατοστά.

Η θεά απεικονίζεται μετωπικά και στηρίξει το βάρος της στο δεξί πόδι της (μια στάση γνωστή ως κοντραπόστο), ενώ το αριστερό πόδι της είναι χαλαρό και λυγίζει προς τα πίσω. Το αριστερό χέρι της Αθηνάς στηρίζεται στην μέση της, ενώ το κεφάλι της στρέφεται αριστερά και προς τα επάνω. Το κράνος της Αθηνάς είναι κορινθιακού τύπου, και φοράει ένα πέπλο και μικρό χιτώνα. Τόσο το κεφάλι της όσο και το δεξί χέρι της (που τώρα λείπει) ήταν ξεχωριστά κομμάτια και εισήχθησαν στο κύριο κομμάτι αργότερα. Μεταξύ του στήθους της βρίσκεται η αιγίδα της, διακοσμημένη με φίδια, διασχίζοντας το στήθος της διαγώνια.

Το πρόσωπό της είναι οβάλ, λεπτό και τελειώνει σε ένα μικρό στρογγυλεμένο πηγούνι, το οποίο είναι ελαφρώς σε προβολή. Το μέτωπό της είναι ομαλό με ευρεία μάγουλα, αμυγδαλόσχημα μάτια με ευρεία άνω βλέφαρα, ενώ τα ευθεία φρύδια της θεάς κλίνουν ελαφρώς προς τους κροτάφους της. Το στόμα της Αθηνάς είναι μικρό, με λεπτά χείλη που είναι μισανοιχτά. Οι άκρες της στοματικής διατομής υποδεικνύουν τη χρήση ενός τρυπανιού.

Η *Αθηνά Δημηγορούσα* ανήκει στο είδος των αγάλματος που είναι γνωστό ως *Vescavali*, και είναι αντίγραφο ενός ελληνικού πρωτότυπου του 4ου αιώνα π.Χ. Αυτό το πρωτότυπο μπορεί να ήταν έργο του Πραξιτέλη.

## Δείτε επίσης
* Ανάγλυφο της σκεπτόμενης Αθηνάς
* Αθηνά Παρθένος
* Αθηνά του Πειραιά

## Παραπομπές


Δημηγορουσα
Κατηγορία:Αγάλματα στην Ελλάδα
Κατηγορία:Ρωμαϊκά γλυπτά του 2ου αιώνα
Κατηγορία:Μαρμάρινα γλυπτά
Κατηγορία:Αρχαιολογικά ευρήματα στην Πρέβεζα
Καρνάρι Ηρακλείου

Το **Καρνάρι** είναι μικρός οικισμός της Κρήτης στην Περιφερειακή Ενότητα Ηρακλείου.

## Γενικά στοιχεία
Το Καρνάρι βρίσκεται νότια του όρους Γιούχτα σε υψόμετρο 260 μέτρα. Απέχει περίπου 15 χλμ. Ν. από το Ηράκλειο, 12 χλμ. Δ. από τα Πεζά Ηρακλείου (έδρα του δήμου) και 6 χλμ. ΝΔ. από τις Επάνω Αρχάνες. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στον τότε δήμο Αρχανών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Βαθύπετρο και τις Επάνω Αρχάνες αποτελούν την ομώνυμη κοινότητα που υπάγεται στη Δημοτική Ενότητα Αρχανών του Δήμου Αρχανών - Αστερουσίων ενώ με την απογραφή 2011 είχαν απογραφεί 14 κάτοικοι και με αυτήν του 2021 είναι 12.

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρχανών - Αστερουσίων
Μουρνιά Ηρακλείου

Η **Μουρνιά** είναι οικισμός της νότιας Κρήτης στην Περιφερειακή Ενότητα Ηρακλείου.

## Γενικά στοιχεία
Η Μουρνιά βρίσκεται στις νότιες πλαγιές του όρους Κόφινας (Αστερούσια Όρη) σε υψόμετρο 580 μέτρα ενώ απέχει περίπου 40 χλμ. Ν. από τα Πεζά (έδρα του δήμου) και 10 χλμ. Ν.-ΝΑ. από τον Πύργο. Το χωριό είναι από τα παλαιότερα της περιοχής και αναφέρεται στις βενετσιάνικες απογραφές του 1583. Κοντινό αξιοθέατο είναι το "Φαράγγι Μεσοσφήνι", η είσοδος του οποίου βρίσκεται κοντά στη Μουρνιά σε υψόμετρο 450 μέτρα και η έξοδός του στην παραλία Βοιδομάτης, την οποία προσεγγίζει χωματόδρομος από τις Τρεις Εκκλησιές. 

Ως οικισμός αναφέρεται επίσημα το 1925 να προσαρτάται στην τότε κοινότητα Πύργου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Πρινιά και τον Πύργο αποτελούν την ομώνυμη κοινότητα, που υπάγεται στη Δημοτική Ενότητα Αστερουσίων του Δήμου Αρχανών - Αστερουσίων ενώ με την απογραφή 2011 είχαν απογραφεί 23κάτοικοι και με αυτήν του 2021 είναι 11.

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρχανών - Αστερουσίων
Δωράκι Ηρακλείου

Το **Δωράκι** είναι οικισμός της νότιας Κρήτης στην Περιφερειακή Ενότητα Ηρακλείου.

## Γενικά στοιχεία
Το Δωράκι βρίσκεται νοτιανατολικά του όρους Ίδη (Ψηλορείτης)  σε υψόμετρο 310 μέτρα. Απέχει περίπου 33 χλμ. Ν.-ΝΔ. από τα Πεζά Ηρακλείου (έδρα του δήμου) και είναι ανάμεσα στον Πύργο (δυτικά, 2 χλμ.) και τον Χάρακα (ανατολικά, 2 χλμ.). Αναφέρεται επίσημα, μετά την Ένωση της Κρήτης με την Ελλάδα, το 1925 να προσαρτάται στην κοινότητα Χάρακος. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Αγία Φωτιά και τον Χάρακα αποτελούν την ομώνυμη κοινότητα Καλυβίων, που υπάγεται στη Δημοτική Ενότητα Αστερουσίων του Δήμου Αρχανών - Αστερουσίων ενώ σύμφωνα με την απογραφή 2011 είχαν απογραφεί 29 κάτοικοι και με αυτήν του 2021 είναι 24.   

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρχανών - Αστερουσίων
Σύνδρομο του επιζήσαντα

Το **σύνδρομο του επιζήσαντα**, γνωστό και ως **ενοχή του επιζήσαντα** ή **διαταραχή του επιζήσαντα**, συμβαίνει όταν ένα άτομο αισθάνεται ένοχο αφού επιβιώσει από παρολίγον θάνατο ή τραυματικό γεγονός όπου άλλοι πέθαναν. Μπορεί να προκαλέσει παρόμοια συμπτώματα κατάθλιψης που σχετίζονται με τη διαταραχή μετατραυματικού στρες (PTSD). Ο Νίτερλαντ εισήγαγε για πρώτη φορά τον όρο για να περιγράψει το αίσθημα τιμωρίας που πολλοί από τους επιζήσαντες του Ολοκαυτώματος ένιωθαν όταν επιβίωσαν αντί των αγαπημένων τους. Η εμπειρία και η εκδήλωση του συνδρόμου του επιζήσαντα θα εξαρτηθεί από το ψυχολογικό προφίλ του ατόμου. Όταν δημοσιεύθηκε το *[[Διαγνωστικό και Στατιστικό Εγχειρίδιο Ψυχικών Διαταραχών]] IV* (DSM-IV), το σύνδρομο των επιζήσαντα αφαιρέθηκε ως αναγνωρισμένη ειδική διάγνωση και επαναπροσδιορίστηκε ως σημαντικό σύμπτωμα της διαταραχής μετατραυματικού στρες (PTSD). Η ιστορία του συνδρόμου του επιζήσαντα περιγράφει παρόμοια συμπτώματα μεταξύ πολλών ομάδων και ατόμων που βιώνουν τραγικές καταστάσεις. Άλλες μορφές ενοχής βρίσκονται στις ομάδες ιατρικής βοήθειας που χάνουν ασθενείς και κατηγορούν τον εαυτό τους. Παραδείγματα τραυματικών γεγονότων περιλαμβάνουν καταστάσεις όπου ένα άτομο αισθάνεται έντονη ενοχή μετά το θάνατο ενός αγαπημένου του. Ο πόλεμος και η απώλεια ενός αγαπημένου προσώπου λόγω τραυματικών γεγονότων σχετίζονται στενά με τα συναισθήματα κατάθλιψης και άγχους, τα οποία αργότερα μπορούν να οδηγήσουν σε PTSD. Οι σκέψεις αυτοκτονίας σχετίζονται με έντονα συναισθήματα άγχους και κατάθλιψης από ενοχές που σχετίζονται με τραυματικά γεγονότα.

## Δείτε επίσης
* Σύνδρομο της Στοκχόλμης

## Παραπομπές


## Περαιτέρω ανάγνωση
* *Encyclopedia of Stress*, Academic Press. 1η έκδοση (Απρίλιος 2000) (αγγλικά)
* *[[:en:Diagnostic_and_Statistical_Manual_of_Mental_Disorders|Diagnostic and Statistical Manual of Mental Disorder]]*, American Psychiatric Publishing. 4η έκδοση (Ιούνιος 2000) (αγγλικά)

Κατηγορία:Συμπτώματα και σημάδια ψυχικών διαταραχών
Κατηγορία:Διαταραχή μετατραυματικού στρες
Κατηγορία:Επακόλουθα πολέμου
Ορθογώνιοι κύκλοι

δεξιά|μικρογραφία|300x300εσ|Οι ορθογώνιοι κύκλοι.
Στην γεωμετρία, δύο τεμνόμενοι κύκλοι λέγονται **ορθογώνιοι** αν η γωνία των δύο κύκλων είναι ορθή.

Συγκεκριμένα, δύο κύκλοι με κέντρα \rm O_1 και \rm O_2 και σημεία τομής \rm A και \rm B είναι ορθογώνιοι όταν οι εφαπτόμενές τους σε ένα από τα κοινά τους σημεία είναι κάθετες, δηλαδή είναι,
:\rm \widehat{O_1AO_2} = \widehat{O_1BO_2} = 90^\circ.

## Ιδιότητες
Δύο τεμνόμενοι κύκλοι  κύκλοι C_1(\mathrm{O_1}, \rho_1) και C_2(\mathrm{O_2}, \rho_2), είναι ορθογώνιοι ανν ισχύει:
* Η εφαπτομένη του ενός κύκλου σε ένα από τα κοινά τους σημεία, διέρχεται από το κέντρο του άλλου κύκλου.

* Κάθε ευθύγραμμο τμήμα που έχει τα άκρα του στους δύο κύκλους και διέρχεται από ένα κοινό τους σημείο, φαίνεται από το άλλο κοινό σημείο υπό ορθή γωνία.

## Μετρικές σχέσεις
* {\rm O_1O_2} =\rm \sqrt{\rho_1^2 + \rho_2^2}.

* Το τετράγωνο της ακτίνας του ενός κύκλου είναι ίσο με την δύναμη του κέντρου του ως προς τον άλλο κύκλο.

* Η διάμετρος του ενός κύκλου διαιρείται αρμονικά από τον άλλον κύκλο (υπό τον όρο ότι τον τέμνει σε δύο σημεία).

## Δείτε επίσης
* Τεμνόμενοι κύκλοι
* Κύκλοι τεμνόμενοι κατά διάμετρο
* Μη-τεμνόμενοι κύκλοι

## Παραπομπές


Κατηγορία:Κύκλος
Γουατάρου Έντο

Ο **Γουατάρου Έντο** (遠藤 航, *Endō Wataru*, 9 Φεβρουαρίου 1993) είναι Ιάπωνας επαγγελματίας ποδοσφαιριστής, που αγωνίζεται ως αμυντικός μέσος για την Λίβερπουλ και είναι αρχηγός της εθνικής ομάδας της Ιαπωνίας.

Ο Εντό ξεκίνησε την καριέρα του στην ομάδα της Τζε 1 Λιγκ, Σόναν Μπερουμάρε, προτού μετακομίσει στους Ουράβα Ρεντ Ντάιαμοντς το 2016, όπου κατέκτησε το πρωτάθλημα και το ΑΦΚ Τσάμπιονς Λιγκ το 2017. Το 2018, εντάχθηκε στην ομάδα Σιντ-Τρέιντενσε του Βελγικού Πρωταθλήματος, πριν δοθεί δανεικός στην ομάδα της Μπουντεσλίγκα, ΦφΜ Στουτγκάρδη, το 2019. Υπέγραψε μόνιμα στη Στουτγκάρδη τον Απρίλιο του 2020 και διετέλεσε αρχηγός της κατά τη διάρκεια της τελευταίας του σεζόν στη Γερμανία. Ο Εντό εντάχθηκε στη Λίβερπουλ τον Αύγουστο του 2023.

Ο Εντό έκανε το ντεμπούτο του με την εθνική ομάδα της Ιαπωνίας το 2015 και έκτοτε έχει καταγράψει πάνω από 60 συμμετοχές με την εθνική ομάδα, συμπεριλαμβανομένων δύο Παγκοσμίων Κυπέλλων ΦΙΦΑ και δύο Κυπέλλων Ασίας ΑΦΚ. Αγωνίστηκε ως αρχηγός της Ιαπωνίας για πρώτη φορά τον Ιούνιο του 2023.

## Παραπομπές


## Εξωτερικοί σύνδεσμοι
* 

Κατηγορία:Ιάπωνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ιαπωνίας
Κατηγορία:Ποδοσφαιριστές ολυμπιακής ομάδας Ιαπωνίας
Κατηγορία:Ποδοσφαιριστές Τζε 1 Λιγκ
Κατηγορία:Ποδοσφαιριστές Τζε 2 Λιγκ
Κατηγορία:Ποδοσφαιριστές Σόναν Μπερουμάρε
Κατηγορία:Ποδοσφαιριστές Ουράβα Ρεντ Ντάιαμοντς
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Σιντ-Τρέιντενσε ΦΦ
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ασιατικού Κυπέλλου Εθνών 2023
Δήμαρχος Μαξ Β΄

Ο **Μάξιμους Μάιτι-Ντογκ Μιούλλερ Β΄** (αγγλικά: Maximus Mighty-Dog Mueller II, 6 Μαΐου 2013 – 30 Ιουλίου 2022) ήταν σκύλος ράτσας γκόλντεν ριτρίβερ που υπηρέτησε ως ο δεύτερος ανεπίσημος δήμαρχος του Άιντυλλουαϊλντ, μέρος της ορισμένης για απογραφή περιοχής Άιντυλλουαϊλντ–Πάιν Κόουβ στην Καλιφόρνια. Οι αναπληρωτές δήμαρχοι του, Μίτσι και Μάικι, ήταν ξαδέλφια του. Μετά τον θάνατό του, τον Δήμαρχο Μαξ Β΄ διαδέχθηκε ο ξάδελφός του, Μαξ Γ΄, ο οποίος ορκίστηκε στις 10 Δεκεμβρίου 2022.

## Δημαρχία
Το 2012, η μη κερδοσκοπική οργάνωση Idyllwild Animal Rescue Friends (ARF) διοργάνωσε μια «εκλογή» για δήμαρχο του Άιντυλλουαϊλντ (το οποίο, ως μέρος μιας μη ενσωματωμένης κοινότητας, δεν έχει τοπική αυτοδιοίκηση) ως μέρος μιας εκδήλωσης συγκέντρωσης χρημάτων για την οργάνωση. Δεκατέσσερις σκύλοι και δύο γάτες έθεσαν υποψηφιότητα, και ο Μαξ, ένα γκόλντεν ριτρίβερ, εξελέγη ως ο πρώτος δήμαρχος του Άιντυλλουαϊλντ. Στις 2 Απριλίου 2013, ο Δήμαρχος Μαξ απεβίωσε, και ο Μάξιμους Μάιτι-Ντογκ Μιούλλερ Β΄, επίσης γκόλντεν ριτρίβερ, έφθασε στο Άιντιλγουάιλντ στις 21 Ιουλίου για να ολοκληρώσει την υπόλοιπη θητεία. Τον Μάρτιο του 2014, καθώς πλησίαζε το τέλος της θητείας του Μαξ, η ARF ζήτησε από την κοινότητα να εκφράσει το ενδιαφέρον της για τη διεξαγωγή νέας εκλογής. Οι κάτοικοι εξέφρασαν συντριπτικά την επιθυμία τους για τη διαρκή συνέχεια του Δημάρχου Μαξ.

Ο Δήμαρχος Μαξ αναγνωρίστηκε από την Κομητεία Ρίβερσαϊντ της Καλιφόρνια. Τα καθήκοντα του δημάρχου περιλάμβαναν συναντήσεις με κατοίκους και επισκέπτες, συμμετοχή στα εγκαίνια επιχειρήσεων και σε άλλες εκδηλώσεις της κοινότητας, συμμετοχή στις δύο ετήσιες παρελάσεις της πόλης και την προώθηση του Άιντυλλουαϊλντ. Η δημοτικότητα του Μαξ είχε διαδοθεί παγκοσμίως, και είχε εκπροσωπήσει την πόλη μέσω εμφανίσεων σε δελτία ειδήσεων, τηλεοπτικές εκπομπές, διαφημίσεις, πινακίδες και ένα τηλεπαιχνίδι.

## Θάνατος
Ο Δήμαρχος Μαξ πέθανε στην πόλη Τεμέκιουλα στις 30 Ιουλίου 2022, μετά από ένα σύντομο ιατρικό πρόβλημα. Τον διαδέχθηκε ο Δήμαρχος Μαξ Γ΄, ο οποίος ανέλαβε επίσημα τα καθήκοντά του στις 10 Δεκεμβρίου 2022.

## Παραπομπές


Κατηγορία:Δήμαρχοι των ΗΠΑ
Κατηγορία:Διάσημα ζώα
Κατηγορία:Σκύλος
Τμήμα Σχεδιασμού και Τεχνολογίας Ξύλου - Επίπλου

Το **Τμήμα Σχεδιασμού και Τεχνολογίας Ξύλου - Επίπλου** ήταν ακαδημαϊκό τμήμα της ανώτατης τεχνολογικής εκπαίδευσης, το οποίο λειτούργησε την περίοδο 1999-2019 στο πρώην Τεχνολογικό Εκπαιδευτικό Ίδρυμα Θεσσαλίας (ΤΕΙ Θεσσαλίας), είχε ως έδρα την Καρδίτσα και καταργήθηκε οριστικά το 2019.  

Υπήρξε το μοναδικό τμήμα στα Ανώτατα Εκπαιδευτικά Ιδρύματα της Ελλάδας σε αυτό το γνωστικό αντικείμενο (ξύλου και επίπλου) και στα χρόνια λειτουργίας του είχε τεχνολογική, σχεδιαστική, ερευνητική δραστηριότητα και έργο.

## Ιστορικό
Το τμήμα ξεκίνησε να λειτουργεί στο Παράρτημα Καρδίτσας του τότε ΤΕΙ Λάρισας τον Σεπτέμβριο 1999. Το περιεχόμενο σπουδών του κάλυπτε τα γνωστικά αντικείμενα της επιστήμης και τεχνολογίας ξύλου, της τεχνολογίας παραγωγής επίπλου και ξύλινων κατασκευών και του σχεδιασμού προϊόντων επίπλου. Η δημιουργία του προγράμματος σπουδών του τμήματος υπήρξε ιδέα και ακαδημαϊκή πρωτοβουλία του τότε καθηγητή ΤΕΙ Λάρισας, Ιωάννη Α. Κακαρά.

Με βάση το Π.Δ. 97/2006 (ΦΕΚ 98/16-5-06), οι πτυχιούχοι του τμήματος διέθεταν κατοχυρωμένα επαγγελματικά δικαιώματα και απασχoλούνταν ως σχεδιαστές και τεχνολόγοι ξύλου και επίπλου στο δημόσιο και τον ιδιωτικό τομέα, είτε ως αυτοαπασχoλούμενοι, είτε ως στελέχη επιχειρήσεων του κλάδου ξύλου και επίπλου. Το 2006 θεσπίστηκε η ειδικότητα ΠΕ 18.44 ("Σχεδιαστές και τεχνολόγοι ξύλου και επίπλου") ως κλάδος εκπαιδευτικού προσωπικού για τη Δευτερoβάθμια Εκπαίδευση.

Το Τμήμα Σχεδιασμού και Τεχνολογίας Ξύλου – Επίπλου διέθετε επαρκείς εκπαιδευτικές εγκαταστάσεις, όπως και σύγχρονα εξοπλισμένα εργαστήρια, αίθουσες διδασκαλίας και αμφιθέατρα. Οι πτυχιούχοι του, σύμφωνα με ορισμένες πηγές, είχαν πολύ καλή απορρόφηση στην ελληνική και την κυπριακή αγορά των κλάδων ξύλου, επίπλου και ξύλινων κατασκευών, ακόμη και πριν την κτήση του πτυχίου.

## Κατάργηση
Τον Ιανουάριο 2019 το τμήμα καταργήθηκε μετά από νομοθετική ρύθμιση του τότε υπουργού Παιδείας Κώστα Γαβρόγλου με τον ν. 4589/2019 επί κυβερνήσεως Αλέξη Τσίπρα. Αυτοδίκαια όλο το προσωπικό του τμήματος, όπως και ερευνητικοί εξοπλισμοί και κτιριακές εγκαταστάσεις, εντάχθηκαν στο Πανεπιστήμιο Θεσσαλίας.

Υπήρξαν παρεμβάσεις και διαμαρτυρίες ειδικών επιστημόνων και φορέων του βιομηχανικού κλάδου του ξύλου και επίπλου για την κατάργησή του. Ωστόσο, το τμήμα έκτοτε δεν επαναλειτούργησε.

## Παραπομπές


## Εξωτερικοί σύνδεσμοι
* Ιστότοπος Τμήματος
* Πρόγραμμα Σπουδών
* Επαγγελματικά δικαιώματα αποφοίτων Π.Δ. 97/2006

Κατηγορία:Τεχνολογικά Εκπαιδευτικά Ιδρύματα
Κατηγορία:Θεσσαλία
Τσάβι Σίμονς

O **Τσάβι Κουεντίν Σέι Σίμονς** (Oλλανδικά: [ˈtɕaːʋi ˈsimɔns], 21 Απριλίου 2003) είναι Ολλανδός επαγγελματίας ποδοσφαιριστής, που αγωνίζεται ως πλάγιος μέσος για την Τότεναμ Χότσπερ και για την εθνική ομάδα της Ολλανδίας.

Ο Σίμονς ξεκίνησε από την ακαδημία Λα Μασία της Μπαρτσελόνα και υπέγραψε με την Παρί Σεν Ζερμέν τον Ιούλιο του 2019. Αρχικά εντάχθηκε στις ομάδες κάτω των 19 ετών της Παρί, προτού κάνει το επαγγελματικό του ντεμπούτο τον Φεβρουάριο του 2021. Με την Παρί κατέκτησε το πρωτάθλημα Λιγκ 1 και το Κύπελλο Γαλλίας. Το 2022, επέστρεψε στην Ολλανδία για λογαριασμό της ΠΣΦ Αϊντχόφεν, όπου είχε εντυπωσιακή πορεία, κερδίζοντας το Κύπελλο Ολλανδίας, το Σούπερ Καπ και αναδεικνυόμενος πρώτος σκόρερ της Έρεντιβιζι στη μοναδική του σεζόν με τον σύλλογο. Το 2023, επανήλθε στην Παρί Σεν Ζερμέν, πριν παραχωρηθεί άμεσα ως δανεικός στην ΡΜ Λειψία στη Γερμανία για δύο σεζόν και υπέγραψε μόνιμα συμβόλαιο με τον σύλλογο τον Ιανουάριο του 2025. Τον Αύγουστο του 2025, εντάχθηκε στην Τότεναμ Χότσπερ, ομάδα της Πρέμιερ Λιγκ.

Σε διεθνές επίπεδο, ο Σίμονς εκπροσώπησε την Ολλανδία στις μικρές εθνικές ομάδες. Το 2022, κλήθηκε για πρώτη φορά στην εθνική ανδρών της Ολλανδίας για το Παγκόσμιο Κύπελλο ΦΙΦΑ και έκανε το ντεμπούτο του στο τουρνουά.

## Παραπομπές


Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ολλανδίας Κ15
Κατηγορία:Ποδοσφαιριστές Εθνικής Ολλανδίας Κ16
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Πανεπιστήμιο της Σεντσέν

Το **Πανεπιστήμιο της Σεντσέν** (παραδοσιακά κινεζικά:深圳大學 , απλοποιημένα κινεζικά:深圳大学 ) είναι ένα δημόσιο πανεπιστήμιο της Κίνας. Ιδρύθηκε το 1983 και βρίσκεται στην περιοχή Νανσάν του Σενζέν, στην επαρχία Γκουανγκντόνγκ. Το πανεπιστήμιο χαρακτηρίζεται ως "πανεπιστήμιο της ειδικής ζώνης, παράθυρο πανεπιστήμιο, πειραματικό πανεπιστήμιο", και διαθέτει ένα πλήρες σύστημα εκπαίδευσης από πτυχίο μέχρι διδακτορικό, καθώς και πολυεπίπεδα συστήματα επιστημονικής έρευνας και κοινωνικών υπηρεσιών. Διαθέτει δύο περιοχές πανεπιστημίου, την Yuehai και την Lihu.

## Παραπομπές


Κατηγορία:Πανεπιστήμια στην Κίνα
Διαταραχή φάσματος οπτικής νευρομυελίτιδας

Οι **Διαταραχές φάσματος οπτικής νευρομυελίτιδας** (NMOSD) είναι ένα φάσμα αυτοάνοσων ασθενειών που χαρακτηρίζονται από οξεία φλεγμονή του οπτικού νεύρου (οπτική νευρίτιδα) και του νωτιαίου μυελού (μυελίτιδα). Τα επεισόδια της οπτικής νευρίτιδας και της μυελίτιδας μπορούν να είναι ταυτόχρονα ή διαδοχικά. Μια υποτροπιάζουσα πορεία της νόσου είναι συχνή, ειδικά σε ασθενείς που δεν λαμβάνουν θεραπεία.  

* Η οπτική Νευρομυελίτιδα (NMO) είναι μια συγκεκριμένη ασθένεια στο φάσμα των NMOSD. Χαρακτηρίζεται από οπτική νευρίτιδα και μακροχρόνια εκτεταμένη μυελίτιδα. Σε περισσότερα από 80% των περιπτώσεων οπτικής νευρομυελίτιδας, το αίτιο είναι αυτοαντισώματα ανοσοσφαιρίνης G έναντι της Υδατοπορίνης-4 (αντι-AQP4), της πιο άφθονης πρωτεΐνης-μεταφορέα ύδατος στο κεντρικό νευρικό σύστημα.
* Λιγότερο συχνές ασθένειες με άλλες εκδηλώσεις είναι επίσης μέρος του φάσματος NMOSD.  

## Σημεία και συμπτώματα
Τα συμπτώματα και σημεία της NMOSD εξαρτώνται από τις προσβεβλημένες νευρολογικές δομές και σε ένα βαθμό, από τα εμπλεκόμενα αντισώματα.

### Επιρροή στον Νωτιαίο Μυελό
Η πιο κοινή αρχική εκδήλωση της νόσου είναι η φλεγμονή του νωτιαίου μυελού (μυελίτιδα). Η μυελίτιδα προκαλεί δυσλειτουργία του νωτιαίου μυελού, η οποία μπορεί να οδηγήσει σε μυϊκή αδυναμία, παράλυση των άκρων, απώλεια ή μείωση της αισθητικότητας, σπασμούς, απώλεια ελέγχου της ουροδόχου κύστης και του εντέρου ή στυτική δυσλειτουργία. Η μυελίτιδα μπορεί να είναι εγκάρσια, επηρεάζοντας ολόκληρο τον νωτιαίο μυελό σε ένα επίπεδο με αμφοτερόπλευρα συμπτώματα.

### Επιρροή στο οπτικό νεύρο
Η δεύτερη πιο κοινή αρχική εκδήλωση της νόσου είναι η φλεγμονή του οπτικού νεύρου ή/και οπτικού χιάσματος (οπτική νευρίτιδα, ON). Η ON μπορεί να οδηγήσει σε ποικίλου βαθμού έκπτωση της όρασης, με εξασθένιση της οπτικής οξύτητας, αν και ελλείμματα οπτικών πεδίων ή απώλεια χρωματικής όρασης, μπορεί να εμφανιστούν μεμονωμένα ή πριν από την ίδια την έκπτωση της οπτικής οξύτητας. Σε σύγκριση με την ιδιοπαθή ON και ON λόγω πολλαπλής σκλήρυνσης (MS), η ON λόγω NMOSD συχνά οδηγεί σε σοβαρή απώλεια όρασης στην έναρξη, με αμφοτερόπλευρη βλάβη και μόνιμα οπτικά ελλείμματα.

## Παραπομπές


## Εξωτερικοί σύνδεσμοι
* 

Κατηγορία:Σπάνιες ασθένειες
Κατηγορία:Αυτοάνοσες ασθένειες
Τιγιάνι Ρέιντερς

Ο **Τιγιάνι Μαρτίνους Γιαν Ράιντερς Λεκατομπέσι** (Ολλανδική προφορά: [tiˈdʒani ˈrɛi̯ndərs], 29 Ιουλίου 1998) είναι Ολλανδός επαγγελματίας ποδοσφαιριστής, που αγωνίζεται ως μέσος για την Μάντσεστερ Σίτι και την εθνική ομάδα της Ολλανδίας.

Ο Ράιντερς ξεκίνησε την καριέρα του στις μικρές ομάδες της πατρίδας του, εκπροσωπώντας διάφορες εθνικές ομάδες νεαρών ηλικιών. Ξεκίνησε την επαγγελματική του πορεία από την ομάδα της γενέτειράς του, ΠΕΚ Ζβόλε, προτού μετακομίσει στην AZ Άλκμααρ τη σεζόν 2017−18. Κατά τη διάρκεια της περιόδου 2019−20, παραχωρήθηκε δανεικός στην ΡΚΣ Βάαλβαϊκ. Μετά την επιστροφή του στην AZ, ξεχώρισε με τις εμφανίσεις του, κατακτώντας θέσεις στην Ομάδα του Μήνα της Έρεντιβιζι τον Σεπτέμβριο του 2022 και τον Απρίλιο του 2023. Το καλοκαίρι του 2023, υπέγραψε στην Μίλαν, μία από τις κορυφαίες ομάδες της Ιταλίας και κατέκτησε το Σούπερ Καπ Ιταλίας της περιόδου 2024–25. Μετά από δύο χρόνια στον ιταλικό σύλλογο, υπέγραψε στη Μάντσεστερ Σίτι το 2025.

Σε διεθνές επίπεδο, ο Ράιντερς αγωνίστηκε αρχικά με την εθνική ομάδα κάτω των 20 ετών της Ολλανδίας. Έκανε το ντεμπούτο του με την εθνική ανδρών της Ολλανδίας τον Σεπτέμβριο του 2023.

## Παραπομπές


Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ολλανδίας Κ20
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΠΕΚ Ζβόλε
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές ΑΖ Άλκμααρ
Κατηγορία:Ποδοσφαιριστές ΡΚΣ Βάαλβαϊκ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Ευρωπαϊκού Πρωταθλήματος 2024
Ράιαν Χράφενμπερχ

Ο **Ράιαν Τζίρο Χράφενμπερχ** (16 Μαΐου 2002) είναι Ολλανδός επαγγελματίας ποδοσφαιριστής, που αγωνίζεται ως κεντρικός ή αμυντικός μέσος για τη Λίβερπουλ και την εθνική ομάδα της Ολλανδίας. Θεωρείται ένας από τους καλύτερους νεαρούς αμυντικούς μέσους στον κόσμο, γνωστός για την ικανότητά του στις πάσες και την ντρίμπλα.

Ο Γκράβενμπερχ ξεκίνησε την καριέρα του στη Ζέεμπουργκία πριν ενταχθεί στον Άγιαξ, όπου κατέκτησε τρία πρωταθλήματα Έρεντιβιζι. Το 2022, υπέγραψε στην Μπάγερν Μονάχου, συμβάλλοντας στην κατάκτηση της Μπούντεσλιγκα και στη συνέχεια μεταγράφηκε στη Λίβερπουλ το 2023.

Σε διεθνές επίπεδο, ο Γκράβενμπερχ αγωνίστηκε με τις μικρές εθνικές ομάδες της Ολλανδίας και ήταν μέλος της ομάδας κάτω των 17 ετών που κατέκτησε το ΟΥΕΦΑ Ευρωπαϊκό Πρωτάθλημα Κ-17 το 2018. Έκανε το ντεμπούτο του με την εθνική ανδρών το 2021 και εκπροσώπησε τη χώρα στο Euro 2020.

## Παραπομπές


Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ολλανδίας Κ16
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Γιόνγκ Άγιαξ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Λουίς Ντίας

Ο **Λουίς Φερνάντο Ντίας Μαρουλάντα** (13 Ιανουαρίου 1997) είναι Κολομβιανός επαγγελματίας ποδοσφαιριστής, που αγωνίζεται ως πλάγιος μέσος για τη Μπάγερν Μονάχου και την εθνική ομάδα της Κολομβίας. Γνωστός για τη ντρίμπλα του, την ταχύτητα και τον έλεγχο της μπάλας, θεωρείται ένας από τους καλύτερους παίκτες στην Μπούντεσλιγκα.

Ο Ντίας ξεκίνησε την επαγγελματική του καριέρα στην Κατεγορία Πριμέρα Β με την Μπαρανκίγια, πριν μεταγραφεί στην Τζούνιορ ντε Μπαρρανκίγια, κατακτώντας την Κατεγορία Πριμέρα Α, το Κύπελλο Κολομβίας και το Σούπερ Καπ Κολομβίας. Το 2019, υπέγραψε στην Πόρτο με το ποσό των 7 εκατομμυρίων ευρώ, κατακτώντας δύο τίτλους Πριμέιρα Λίγα, ένα Κύπελλο Πορτογαλίας και ένα Σούπερ Καπ Πορτογαλίας. Μετά από 14 γκολ σε 18 αγώνες πρωταθλήματος στην πρώτη μισή σεζόν του 2021–22, η Λίβερπουλ τον απέκτησε για 45 εκατομμύρια ευρώ (37,5 εκατομμύρια λίρες). Κατέκτησε το Λιγκ Καπ Αγγλίας και το Κύπελλο Αγγλίας στην πρώτη του σεζόν και αναδείχθηκε παίκτης του αγώνα στον τελικό του Κυπέλλου Αγγλίας. Στη συνέχεια, ο Ντίας μεταγράφηκε στην πρωταθλήτρια Γερμανίας, Μπάγερν Μονάχου, το 2025, με το συνολικό ποσό της μεταγραφής να ανέρχεται στα 75 εκατομμύρια ευρώ, συμπεριλαμβανομένων των μπόνους.

Ο Ντίας έκανε το ντεμπούτο του με την εθνική Κολομβίας το 2018. Έχει ξεπεράσει τις 50 συμμετοχές με την εθνική ομάδα, βοηθώντας τη να καταλάβει την τρίτη θέση στο Κόπα Αμέρικα 2021, όπου επίσης κέρδισε το Χρυσό Παπούτσι και τη δεύτερη θέση στο Κόπα Αμέρικα 2024.

## Παραπομπές


Κατηγορία:Κολομβιανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κολομβίας Κ20
Κατηγορία:Ποδοσφαιριστές Εθνικής Κολομβίας
Κατηγορία:Ποδοσφαιριστές Πρωταθλήματος Κολομβίας
Κατηγορία:Ποδοσφαιριστές Τζούνιορ ντε Μπαρρανκίγια
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Κόπα Αμέρικα 2024
Ελεονόρα ντε Μπόουιν

Η **Ελεονόρα ντε Μπόουιν**, αγγλ.: *Eleanor de Bohun* (1366 – 3 Οκτωβρίου 1399) ήταν η μεγαλύτερη κόρη και συγκληρονόμος (με την αδελφή της Μαρία ντε Μπόουιν), του Χάμφρεϋ ντε Μπόουιν 7ου κόμη του Χέρεφορντ (1341–1373)  και της Ιωάννας Φιτζάλαν,  κόρης τού Ριχάρδου 3ου κόμη του Άρουντελ και της 2ης συζύγου του Eλεονώρας του Λάνκαστερ.

## Βιογραφία
Το 1376, η Eλεονόρα παντρεύτηκε τον Θωμά του Γούντστοκ, 1ο δούκα του Γκλόστερ.  Ο Θωμάς ήταν ο νεότερος γιος του Εδουάρδου Γ' της Αγγλίας και της Φιλίππης του Αινώ. Μετά τον γάμο του, το ζεύγος πήγε να μείνει στο κάστρο Πλέσλυ, Έσσεξ. Σύμφωνα με τον Ζαν Φρουασάρ, η Eλεονόρα και ο σύζυγός της είχαν την κηδεμονία τής μικρότερης αδελφής της, Mαρίας, η οποία λάμβανε οδηγίες για θρησκευτικά δόγματα με την ελπίδα ότι θα έμπαινε σε ένα μοναστήρι, αφήνοντας έτσι το μερίδιό της από τη σημαντική κληρονομιά Μπόουιν στην Eλεονόρα και τον Θωμά. 

## Οικογένεια
Μαζί η Eλεονόρα και ο Θωμάς απέκτησαν πέντε παιδιά:
* Χάμφρεϋ, 2ος κόμης του Μπάκιγχαμ (π. 1381/1382 – 2 Σεπτεμβρίου 1399).
*Άννα του Γκλόστερ (π. 1383 – 1438) παντρεύτηκε 1.Tόμας Στάφορντ, 3ος κόμης του Στάφορντ. 2. Έντμουντ Στάφορντ, 5ος κόμης του Στάφορντ και 3. Γουλιέλμος Μπουρσιέ, κόμης του E. Ο γιος από τον 3ο γάμο της, Τζον Μπουσιέ, 1ος βαρόνος Μπέρνερς, ήταν παππούς του Ρίτσαρντ Μπέρνερς, 2ου βαρόνου Λάτιμερ τού Σνέιπ.
* Ιωάννα (1384 – 16 Αυγούστου 1400) παντρεύτηκε τον Γκίλμπερτ Τάλμποτ, 5ο βαρόνο Τάλμποτ (1383–1419). Πέθανε στη γέννα.
* Ισαβέλλα (12 Μαρτίου 1385/1386 – Απρίλιος 1402), εισήλθε στο Τάγμα των Μινοριτών, αργότερα ηγουμένη, σε ένα θρησκευτικό σπίτι κοντά στο Άλγκεϊτ 
* Φιλίππα (π. 1388), απεβ. νέα.

## Τάγμα της Περικνημίδος
Η Eλεονόρα ντε Μπόουι έγινε λαίδη της Περικνημίδας το 1384. Έγινε μοναχή κάποια στιγμή μετά το 1397 στο αβαείο Μπάρκινγκ. Πριν από το τέλος της, η Eλεονόρα μοίρασε τις ιδιοκτησίες της στα παιδιά της.  Πέθανε στις 3 Οκτωβρίου 1399 και τάφηκε στο αβαείο του Γουέστμινστερ. Οι εκτελεστές της περιελάμβαναν τον ιερέα στο Πλέσυ τού Έσσεξ.

## Πρόγονοι

## Σημειώσεις

## Αναφορές

## Πηγές
* 
* 
* 
* 

## Εξωτερικοί σύνδεσμοι
* [Η Eleanor of Bohun στο Tudor Place](http://www.tudorplace.com.ar/BOHUN.htm#Eleonor%20De%20BOHUN%20(D.%20Gloucester))

Κατηγορία:Αγγλίδες κόμισσες
Διάκεντρος κύκλων

Στην γεωμετρία, η **διάκεντρος** δύο κύκλων είναι το ευθύγραμμο τμήμα που ενώνει τα κέντρα των δύο κύκλων.

Πιο συγκεκριμένα, η διάκεντρος δύο κύκλων με κέντρα \rm O_1 και \rm O_2 είναι το ευθύγραμμο \delta = \rm O_1O_2.

## Ιδιότητες

* Έστω δύο τεμνόμενοι κύκλοι με σημεία τομής τα \rm A και \rm B. Η ευθεία της διακέντρου των κύκλων είναι μεσοκάθετος της κοινής τους χορδής \rm AB.

* Η ευθεία της διακέντρου είναι άξονας συμμετρίας των δύο κύκλων.

* **Απόσταση δύο κύκλων** ονομάζεται η ελάχιστη απόσταση δύο σημείων τους, και είναι ίση με το μήκος τμήματος \rm AB της διακέντρου, όπως φαίνεται στο σχήμα.

## Σχετικές θέσεις δύο κύκλων
Έστω δύο κύκλοι ({\rm O_1}, R), ({\rm O_2}, r) με R \geq r και με διάκεντρο \delta = {\rm O_1O_2}. Αυτοί μπορεί να

:

## Δείτε επίσης
* Κύκλος
* Διάμετρος

## Παραπομπές


Κατηγορία:Κύκλος
Ομόκεντροι κύκλοι

Στην γεωμετρία, δύο ή περισσότεροι κύκλοι ονομάζονται **ομόκεντροι** (ή **συγκεντρικοί**) αν έχουν το ίδιο κέντρο.

Η περιοχή μεταξύ δύο ομόκεντρων κύκλων λέγεται δακτύλιος.

## Παραδείγματα
* Σε κάθε κανονικό πολύγωνο, ο περιγεγραμμένος του κύκλος και ο εγγεγραμμένος του κύκλος είναι ομόκεντροι.

* Στην τοξοβολία οι στόχοι αποτελούνται από ομόκεντρους κύκλους.

## Δείτε επίσης
* Κύκλος
* Δακτύλιος

## Παραπομπές


Κατηγορία:Κύκλος
Κατηγορία:Συμμετρία
Εφαπτόμενοι κύκλοι

Στην γεωμετρία, δύο κύκλοι είναι **εφαπτόμενοι** εάν έχουν ακριβώς ένα κοινό σημείο. Το σημείο αυτό λέγεται **σημείο επαφής** των κύκλων και η εφαπτομένη σε αυτό το σημείο λέγεται **κοινή εφαπτομένη**.

Υπάρχουν δύο περιπτώσεις εφαπτόμενων κύκλων: (1) ένας κύκλος βρίσκεται εσωτερικά του άλλου και (2) κάθε κύκλος βρίσκεται εξωτερικά του άλλου.

## Ιδιότητες
* Η διάκεντρος δύο εφαπτόμενων κύκλων διέρχεται από το σημείο επαφής τους.
* Η ευθεία που είναι κάθετη στο σημείο επαφής είναι εφαπτόμενη ευθεία και στους δύο κύκλους.

## Μετρικές σχέσεις
* Αν δύο κύκλοι με ακτίνες r_1 και r_2 εφάπτονται, τότε η απόσταση \delta μεταξύ των κέντρων τους είναι ίση με
::\delta = r_1 + r_2, αν εφάπτονται εξωτερικά, και
::\delta = |r_1 - r_2|, αν εφάπτονται εσωτερικά.

## Δείτε επίσης
* Κύκλος
* Τεμνόμενοι κύκλοι

## Παραπομπές


Κατηγορία:Κύκλος
Άντριου Πάρσονς

Ο **Άντριου Πάρσονς** είναι ένας Βραζιλιάνος διαχειριστής αθλητικών διοργανώσεων. Είναι ο τρίτος πρόεδρος της Διεθνούς Παραολυμπιακής Επιτροπής.

## Βιογραφικό
Ο Πάρσονς γεννήθηκε στη Βραζιλία από Σκωτσέζους γονείς. Υπηρέτησε ως πρόεδρος της Παραολυμπιακής Επιτροπής της Βραζιλίας από το 2009 έως το 2017, πρόεδρος της Παραολυμπιακής Επιτροπής της Βορείου και Νοτίου Αμερικής από το 2005 έως το 2009 και ως μέλος της Επιτροπής Υποψηφιοτήτων για τους Θερινούς Ολυμπιακούς Αγώνες του 2020. 

Είναι ο σημερινός πρόεδρος της Διεθνούς Παραολυμπιακής Επιτροπής από τις 8 Σεπτεμβρίου 2017. Ο Πάρσονς αντικατέστησε τον Σερ Φίλιπ Κρέιβεν, ο οποίος ήταν στο αξίωμα από το 2001,αφού εκλέχτηκε στον πρώτο γύρο στις εκλογές που διεξήχθησαν κατά τη 18η συνέλευση της ΔΠΕ στο Άμπου Ντάμπι.

Ο ίδιος ο Πάρσονς δεν έχει αναπηρία , γεγονός που, όπως λέει, αιφνιδιάζει ορισμένους παρατηρητές.

Ενώ παρευρέθηκε στην τελετή έναρξης των Χειμερινών Παραολυμπιακών Αγώνων του 2022, ο Πάρσονς δήλωσε τη φρίκη του για τη ρωσική εισβολή στην Ουκρανία και κάλεσε τις παγκόσμιες αρχές να προωθήσουν την ειρήνη. Ενώ απευθυνόμενος στους θεατές και στους αθλητές που παρευρέθηκαν στο Πεκίνο, στο Ολυμπιακό Στάδιο, ο Πάρσονς δήλωσε ότι «Απόψε, θέλω, πρέπει να ξεκινήσω με ένα μήνυμα ειρήνης» και ότι «ως ηγέτης μιας οργάνωσης με ένταξη στο στον πυρήνα, όπου η διαφορετικότητα γιορτάζεται και οι διαφορές αγκαλιάζονται, τρομάζω με αυτό που συμβαίνει στον κόσμο αυτή τη στιγμή».

## Διακρίσεις
*  Διοικητής του τάγματος του Ρίο 
*Δίπλωμα Fair Play, που απονέμεται από τη Διεθνή Επιτροπή Fair Play κατά τη διάρκεια των Θερινών Παραολυμπιακών Αγώνων του 2004 .

## Παραπομπές


## Εξωτερικοί σύνδεσμοι
*
Έθελγουαρντ (ιστορικός)

Ο **Έθελγουαρντ** (, 975-998) ήταν Αγγλοσάξονας ευγενής και ιστορικός.

## Βιογραφία
Ο Έθελγουαρντ ήταν προύχοντας (*ealdorman*) «των δυτικών επαρχιών», που πιθανώς σήμαινε το Ντέβον, το Σόμερσετ και το Ντόρσετ. Κέρδισε την πρωτοκαθεδρία μεταξύ των ομοίων του το 993 και συμμετείχε στις διαπραγματεύσεις με τον Βίκινγκ Όλαφ Τρίγκβασον που οδήγησαν στον προσηλυτισμό του τελευταίου το 994. Χάθηκε το 998 και πιθανότατα πέθανε λίγο αργότερα.

Ο Έθελγουαρντ είναι ο συγγραφέας μιας λατινικής μετάφρασης του αγγλοσαξονικού χρονικού, σε ερμηνευτικό ύφος, η οποία περιλαμβάνει πληροφορίες που λείπουν από άλλες εκδόσεις αυτού του κειμένου. Το χρονικό αυτό, που γράφτηκε πιθανώς μεταξύ 975 και 983, είναι αφιερωμένο στην εξαδέλφη του Ματθίλδη, ηγουμένη του Έσσεν και απόγονο του Εδουάρδου του Πρεσβύτερου. Ήταν επίσης φίλος και προστάτης του λόγιου Έλφρικ του Έινσαμ.

Στο *Χρονικό* του, ο Έθελγουαρντ παρουσιάζει τον εαυτό του ως απόγονο του βασιλιά Έθελρεντ του Ουέσσεξ (του μεγαλύτερου αδελφού του Αλφρέδου του Μεγάλου, ο οποίος πέθανε το 871), αλλά η ακριβής καταγωγή του είναι αδύνατο να εντοπιστεί. Είναι πιθανό να ήταν αδελφός της Ελγκίφου, της συζύγου του βασιλιά Έντουι (πεθ. 959). Ήταν ο πατέρας του προύχοντα Έθελμερ Κιλντ και ο παππούς του αρχιεπισκόπου του Κάντερμπερι Έθελνοθ. .

## Παραπομπές


## Βιβλιογραφία
* 
* 

Κατηγορία:Άγγλοι ιστορικοί
Εγιαλέτι της Μοσούλης

Το **Εγιαλέτι της Μοσούλης** (οθωμανικά τουρκικά: *Eyālet-i Mūṣul*) ήταν διοικητική εδαφική οντότητα της Οθωμανικής Αυτοκρατορίας. Η αναφερόμενη έκτασή του τον 19ο αιώνα ήταν 7.832 τετραγωνικά μίλια (20.280 km2). Η πόλη της Μοσούλης κατοικήθηκε σε μεγάλο βαθμό από Κούρδους.

## Ιστορία
Ο Σουλτάνος Σελίμ Α΄ νίκησε τον στρατό του Σάχη Ισμαήλ στη Μάχη του Τσαλντιράν, αλλά μόλις το 1517 οι οθωμανικοί στρατοί απέκτησαν τον έλεγχο της Μοσούλης, η οποία παρέμεινε συνοριακή πόλη φρουράς μέχρι την κατάληψη της Βαγδάτης το 1534. Το εγιαλέτι ιδρύθηκε το 1535. Στη συνέχεια, η Μοσούλη έγινε μία από τις τρεις οθωμανικές διοικητικές εδαφικές ενότητες του Ιράκ.

Στη δεκαετία του 1840, το σαντζάκι του Τζίζρε, το οποίο προηγουμένως ήταν μέρος του Εμιράτου του Μποτάν στο εγιαλέτι του Ντιγιάρμπακιρ, προστέθηκε στο εγιαλέτι της Μοσούλης, το οποίο οδήγησε σε μια ανεπιτυχή κουρδική εξέγερση κατά της Οθωμανικής Αυτοκρατορίας, με επικεφαλής τον Μεντίρ Χαν Μπεγκ.

## Διοικητικά τμήματα
Τα σαντζάκια του εγιαλέτι της Μοσούλης τον 17ο αιώνα:
# Σαντζάκι του Μπαζβάνλι
# Σαντζάκι του Τικρίτ
# Σαντζάκι της Εσκί Μοσούλης (Νινευή)
# Σαντζάκι του Χαρού

Προστέθηκε τη δεκαετία του 1840
#Σαντζάκι του Τζίζρε

## Παραπομπές


Μοσούλης
Κατηγορία:Ιστορία του Ιράκ
Εγιαλέτι της Αδριανούπολης

Το **Εγιαλέτι της Αδριανούπολης** ή του **Τσιρμέν** (οθωμανικά τουρκικά: *Eyālet-i Edirne*) ήταν διοικητική εδαφική οντότητα της Οθωμανικής Αυτοκρατορίας, η οποία περιελάμβανε τμήματα των εγιαλετιών της Σιλίστρας και της Ρούμελης το 1826.

Ήταν μια από τις πρώτες οθωμανικές επαρχίες που έγινε βιλαέτι μετά από μια διοικητική μεταρρύθμιση το 1865, και μέχρι το 1867 είχε μεταρρυθμιστεί σε Βιλαέτι της Αδριανούπολης.

## Διοικητική διαίρεση
Το εγιαλέτι περιλάμβανε σχεδόν όλη την ιστορική γεωγραφική περιοχή της Θράκης και περιλάμβανε τις ακόλουθες υποδιαιρέσεις (σαντζάκι ή λίβας):

#Σαντζάκι του Νεβαχί-ι Έρμπαα (Τσατάλτζα)
#Σαντζάκι της Βιζύης ή Ραιδεστού 
#Σαντζάκι της Καλλίπολης 
#Σαντζάκι της Αδριανούπολης
#Σαντζάκι του Φιλιμπέ (Φιλιππούπολη)
#Σαντζάκι του Ισλιμιγιέ (Σλίβεν) ή Εσκί Ζάγρα (Στάρα Ζαγόρα)

Τα σαντζάκια υποδιαιρέθηκαν περαιτέρω σε 50 καζάδες ή νομούς.

## Παραπομπές


Κατηγορία:Οθωμανική Βουλγαρία
Κατηγορία:Τουρκοκρατία
Αδριανούπολης
Κατηγορία:Ιστορία της Βουλγαρίας
Κατηγορία:Ιστορία της Ελλάδας
Κατηγορία:Ιστορία της Τουρκίας
Γιάννης Γιαννίσης

Ο **Γιάννης Γιαννίσης** είναι μπασοβαρύτονος. Γεννήθηκε στην Αθήνα. Σπούδασε μονωδία στο Ωδείο Αθηνών με την Κική Μορφωνιού (αποφοίτηση το 1989) και συνέχισε τις σπουδές του στη Σχολή Τζούλλιαρντ της Νέας Υόρκης με τον Τσαρλς Κέλλις, με υποτροφία του Ιδρύματος Μαρία Κάλλας (1990).

Είναι κάτοχος πολλών βραβείων και διακρίσεων διεθνών διαγωνισμών. Έχει συνεργαστεί με τη Μητροπολιτική Όπερα της Νέας Υόρκης, το Θέατρο Λα Μονναί Βρυξελλών, την Όπερα Σκωτίας, την Όπερα Φρανκφούρτης κ.α. και έχει πραγματοποιήσει πολλές ηχογραφήσεις.

Την περίοδο 2008-2010 υπήρξε καλλιτεχνικός διευθυντής της Όπερας Θεσσαλονίκης. Τον Απρίλιο 2024 καταδικάστηκε σε κάθειρξη 8 ετών για κακοδιαχείριση κατά τη διάρκεια αυτής της περιόδου. Άσκησε έφεση.

## Παραπομπές


Κατηγορία:Έλληνες τραγουδιστές όπερας
Κομητεία Κόλφαξ (Νέο Μεξικό)

Η **Κομητεία Κόλφαξ** () είναι κομητεία στην πολιτεία του Νέου Μεξικού των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 12,387 κάτοικοι. 
Η διοικητική πρωτεύουσα (*έδρα*) είναι το Ρέιτον. Η κομητεία ιδρύθηκε το 1869 από τμήμα της κομητείας Μόρα. Πήρε το όνομά της προς τιμήν του Σκάιλερ Κόλφαξ, Αντιπρόεδρο των ΗΠΑ επί προεδρίας του Οδυσσέα Γκραντ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3.768 τετραγωνικά μίλια (9.759 km2), από τα οποία 3.758 τετραγωνικά μίλια (9.733 km2) είναι στεριά και 10 τετραγωνικά μίλια (26 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Νέου Μεξικού
Κομητεία Λος Άλαμος (Νέο Μεξικό)

Η **Κομητεία Λος Άλαμος** () είναι κομητεία στην πολιτεία του Νέου Μεξικού των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 19,444 κάτοικοι.Η διοικητική πρωτεύουσα (*έδρα*) είναι το Λος Άλαμος.  Η κομητεία ιδρύθηκε το 1949 από τμήματα των κομητειών Σαντοβάλ και Σάντα Φε.

Στην κομητεία βρίσκεται το Εθνικό Εργαστήριο του Λος Άλαμος. Η κομητεία είναι γνωστή για το χαμηλότερο επίπεδο παιδικής φτώχειας από οποιαδήποτε άλλη κομητεία στις Ηνωμένες Πολιτείες.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 109 τετραγωνικά μίλια (280 km2), εκ των οποίων 109 τετραγωνικά μίλια (280 km2) είναι στεριά και 0,09 τετραγωνικά μίλια (0,23 km2) καλύπτονται από ύδατα (λίμνες, ποτάμια). Είναι η μικρότερη κομητεία ανά περιοχή στο Νέο Μεξικό.

## Παραπομπές


Κατηγορία:Κομητείες του Νέου Μεξικού
Κομητεία Μόρα (Νέο Μεξικό)

Η **Κομητεία Μόρα** () είναι κομητεία στην πολιτεία του Νέου Μεξικού των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 4,189 κάτοικοι. Η διοικητική πρωτεύουσα (*έδρα*) είναι η Μόρα.  Η κομητεία ιδρύθηκε το 1860 από τμήμα της κομητείας Τάος. Το όνομα της προέρχεται από την ισπανική λέξη «Μόρα», στα ελληνικά το σμέουρο. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.934 τετραγωνικά μίλια (5.010 km2), από τα οποία 1.931 τετραγωνικά μίλια (5.000 km2) είναι στεριά και 2,3 τετραγωνικά μίλια (6,0 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Νέου Μεξικού
Κομητεία Ρούζβελτ (Νέο Μεξικό)

Η **Κομητεία Ρούζβελτ** () είναι κομητεία στην πολιτεία του Νέου Μεξικού των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 19,191 κάτοικοι. Η διοικητική πρωτεύουσα (*έδρα*) είναι το Πορτάλες.  Η κομητεία ιδρύθηκε το 1903 από τμήματα των κομητειών Γκουαντελούπ και Τσάβες. Πήρε το όνομά της προς τιμήν του Θίοντορ Ρούζβελτ, που υπηρέτησε ως 26ος Πρόεδρος των Ηνωμένων Πολιτειών.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2.455 τετραγωνικά μίλια (6.360 km2), εκ των οποίων 2.447 τετραγωνικά μίλια (6.340 km2) είναι στεριά και 7,2 τετραγωνικά μίλια (19 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Νέου Μεξικού
Κομητεία Σαν Μιγκέλ (Νέο Μεξικό)

Η **Κομητεία Σαν Μιγκέλ** () είναι κομητεία στην πολιτεία του Νέου Μεξικού των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 27,201 κάτοικοι.Η διοικητική πρωτεύουσα (*έδρα*) είναι το Λας Βέγκας.  Η κομητεία ιδρύθηκε το 1852 και είναι μία από τις εννέα πρώτες κομητείες της πολιτείας. Το όνομα της προέρχεται από τον «Άγιο Μιχαήλ» που στα ισπανικά μεταφράζεται «Σαν Μιγκέλ».

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 4.736 τετραγωνικά μίλια (12.270 km2), εκ των οποίων 4.716 τετραγωνικά μίλια (12.210 km2) είναι στεριά και 20 τετραγωνικά μίλια (52 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Νέου Μεξικού
Κομητεία Σάντα Φε (Νέο Μεξικό)

Η **Κομητεία Σάντα Φε** () είναι κομητεία στην πολιτεία του Νέου Μεξικού των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 154, 823 κάτοικοι. Η διοικητική πρωτεύουσα (*έδρα*) είναι η Σάντα Φε.  Η κομητεία ιδρύθηκε το 1852 και είναι μία από τις εννέα πρώτες κομητείες της πολιτείας. Το όνομα της προέρχεται από την ισπανική φράση «Σάντα Φε», που στα ελληνικά αποδίδεται «Αγία Πίστη».

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.911 τετραγωνικά μίλια (4.950 km2), εκ των οποίων 1.909 τετραγωνικά μίλια (4.940 km2) είναι στεριά και 1,5 τετραγωνικά μίλια (3,9 km2) καλύπτονται από ύδατα (λίμνες, ποτάμια).Είναι η πέμπτη μικρότερη κομητεία στο Νέο Μεξικό ανά περιοχή.

## Παραπομπές


Κατηγορία:Κομητείες του Νέου Μεξικού
Κομητεία Τσάβες (Νέο Μεξικό)

Η **Κομητεία Τσάβες** () είναι κομητεία στην πολιτεία του Νέου Μεξικού των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 65,157 κάτοικοι.Η διοικητική πρωτεύουσα (*έδρα*) είναι το Ρόσγουελ.  Η κομητεία ιδρύθηκε το 1889 από τμήμα της κομητείας Λίνκολν. Η προέλευση του ονόματος αμφισβητείται. Είτε είναι από τον Μαριάνο Τσάβες, κυβερνήτη της πολιτείας το 1836, είτε είναι από τον Χοσέ Φρανσίσκο Τσάβες (1833-1904), συνταγματάρχη του Νέου Μεξικού κατά την διάρκεια της Αμερικανικής Επανάστασης.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 6.075 τετραγωνικά μίλια (15.730 km2), εκ των οποίων 6.065 τετραγωνικά μίλια (15.710 km2) είναι στεριά και 9,8 τετραγωνικά μίλια (25 km2)  καλύπτονται από ύδατα (λίμνες, ποτάμια).Είναι η τέταρτη μεγαλύτερη κομητεία στο Νέο Μεξικό ανά περιοχή.

## Παραπομπές


Κατηγορία:Κομητείες του Νέου Μεξικού